Լեբլեբիջիների խմբերգ

**Լեբլեբիջիների խմբերգ** (սկզնբնական անվանումը՝ **Մենք Քյոռօղլու զավակներն ենք**) Տիգրան Չուխաջյանի 1875 թվականին գրված «Լեբլեբիջին» հայտնի օպերետից խմբերգ է։ Առաջին անգամ կատարվել է օպերետի պրեմիերայի ժամանակ, որը տեղի է ունեցել 1875 թվականի նոյեմբերի 17-ին Կոստանդնուպոլսի «*Français*» թատրոնում։

## Թեմա
Օպերետի հերոս լեբլեբիջի՝ խարկած ոլոռ վաճառող Հոր-հոր աղան իր նման լեբլեբիջի ընկերների հետ «Լեբլեբիջիների երգը» երգը շուրթերին գրոհում են Խուրշիդ բեյի ապարանքը պահանջում են անհապաղ վերադարձնել Հոր-հոր աղայի դստերը՝ Ֆաթինեին։ Ընկերներին ոգևորելու և գրոհի տանելու համար, հիշեցնում է նրանց «հերոսական նախնիներին»։

## Պատմություն
Չուխաջյանը խմբերգը ստեղծել է օպերետի ողջ երաժշտությունը գրելուց հետո։ Նախնական անունը եղել է «Մենք Քյոռօղլու զավակներն ենք»։ Պաշտոնական գրաքննությունը շրջանցելու նպատակով երգը և ինչպես ողջ օպերետը առաջին անգամ բեմադրվել է թուրքերեն, թեև օպերետի առաջնախաղից առաջ արդեն հայերեն տեքստը կար։ 1882 թվականին Մարտիրոս Մնակյանը երգի համար գրել է նոր հայերեն տեքստ, և խմբերգը տարածվել է որպես հայկական-ազատագրական օրհներգ։

## Կատարումներ
thumb|right|270px|1870-ական թվականներին Լեյբլեբիջի օպերետը կատարող խումբը:
Խմբերգը հնչել է 1967 թվականին ռեժիսոր Արման Մանարյանի «Լեբլեբիջի» օպերետի հիման վրա նկարահանած, նոր՝ «Կարինե» անվանումով կինոնկարում։

## Բառեր

Հոր-հոր — Մեր կամքը թող դեպի կռիվ մեզ տանի․
Տանք թշնամյաց մենք ծեծ ու ջարդ արժանի։
Փորձանքի դեմ միշտ եղել ենք մենք արթուն․
Ինչ էլ որ ըլլա պետք չէ տեսնանք պարտություն։

Խումբ — Փորձանքի դեմ միշտ եղել ենք մենք արթուն․
Ինչ էլ որ ըլլա պետք չէ տեսնանք պարտություն։

Հոր-հոր — Մենք շատոնց ենք իրար սիրել սատարել,
Մեր քաջ տոհմի պատվիրանը կատարել։
Թող իմանան` մենք չենք դառնար խաղալիք․
Այնպես կծեծենք, որ հիշեն հոր հարսանիք:

Խումբ — Թող իմանան` մենք չենք դառնար խաղալիք․
Այնպես կծեծենք, որ հիշեն հոր հարսանիք:

Հոր-հոր — Մեր ամբոխեն թող հառաչե թշնամին,
Թող աշխարհը լսե համբավը քաջին։
Մենք մեր տոհմի ժառանգներն ենք փառավոր․
Ալ ուրիշ ժառանգ չկա մեզմե զորավոր։

Խումբ — Մենք մեր տոհմի ժառանգներն ենք փառավոր․
Ալ ուրիշ ժառանգ չկա մեզմե զորավոր։

Հոր-հոր — Մեր կամքը թող դեպի կռիվ մեզ տանի․
Տանք թշնամյաց մենք ծեծ ու ջարդ արժանի։
Թող իմանան` մենք չենք դառնար խաղալիք․
Այնպես կծեծենք, որ հիշեն հոր հարսանիք:

Խումբ — Թող իմանան` մենք չենք դառնար խաղալիք․
Այնպես կծեծենք, որ հիշեն հոր հարսանիք:

Սակայն, տարբեր երգարաններում կարելի է տեսնել մի փոքր այլ տարբերակ․

Հոր-հոր — Մենք քաջ տոհմի զավակներ ենք, չենք վախի,
Մանր-մունր փորձանքներից չենք փախչի, 
Մենք դեռ փոքրուց միշտ սիրել ենք քաջություն,
Ինչ Էլ որ լինի՝ չենք հանդուրժի պարտություն։

Խումբ — Մենք դեռ փոքրուց միշտ սիրել ենք քաջություն,
Ինչ Էլ որ լինի՝ չենք հանդուրժի պարտություն։

Հոր-հոր — Ուրեմն՛ առա՚ջ, զարկենք թմբուկ հաղթական,
Տանք թշնամուն մենք ծեծ ու ջարդ պատվական,
Թող իմանան՝ մենք չենք դառնա խաղալիք, 
Այնպես պիտ ծեծենք, որ հիշեն հոր հարսանիք։

Խումբ — Թող իմանան, մենք չենք դառնա խաղալիք, 
Այնպես պիտ ծեծենք, որ հիշեն հոր հարսանիք։

Հոր-հոր — Տոհմը մեր եղել Է քաջերից քաջը, 
Անարգել Է կայծակների շառաչը,
Մենք Էլ նրա զավակներն ենք հարազատ,
Էլ ուրիշ ժառանգ չկա, չկա մեզնից զատ։

Խումբ — Մենք Էլ նրա զավակներն ենք հարազատ,
Էլ ուրիշ ժառանգ չկա, չկա մեզնից զատ։

Հոր-հոր — Ուրեմն՝ առա՛ջ, զարկենք թմբուկ հաղթական,
Տանք թշնամուն մենք ծեծ ու ջարդ պատվական.
Թող իմանան, մենք չենք դառնա խաղալիք, 
Այնպես պիտ ծեծենք, որ հիշեն հոր հարսանիք։

Խումբ — Թող իմանան, մենք չենք դառնա խաղալիք, 
Այնպես պիտ ծեծենք, որ հիշեն հոր հարսանիք։

## Նշումներ

## Ծանոթագրություններ

## Արտաքին հղումներ
* 

Կատեգորիա:Հայկական երգեր